
36 DR 31.10.2012 

 
Kalau kita hanya mengekalkan pengeksportan barang-barangan biasa kita seperti 

yang disebut oleh Yang Berhormat Rembau tadi, maka sudah tentulah persaingan-
persaingan yang kita akan hadapi seperti dari negara China akan begitu kuat dan kita tidak 
akan mampu untuk bersaing.  

Kalau kita menggunakan alasan bahawa negara China mempunyai kos tenaga 
kerja yang rendah, ini sepatutnya menjadi peluang kepada kita untuk bertukar kepada 
pengeksportan barangan berintensifkan modal, berintensifkan ilmu ataupun knowledge 
supaya ia berbeza daripada apa yang boleh disediakan oleh negara seperti China. Dengan 
cara itu, kita akan sentiasa boleh bersaing ataupun menerima permintaan yang tinggi 
sentiasa daripada negara-negara rakan perniagaan tradisi kita seperti Amerika dan juga 
Eropah yang dikhabarkan dalam jawapan minggu lepas oleh Menteri, berlaku penurunan 
jumlah dagangan Malaysia dengan kedua-dua negara yang berkenaan. 

Terakhirnya Tuan Pengerusi, saya ingin bertanya mengenai MATRADE ini. Ia 
mendapat peruntukan yang banyak untuk mengadakan siri-siri pameran perdagangan 
dengan menyediakan anggaran 32 misi pameran dagangan pada tahun depan. Saya ingin 
bertanyakan bagaimana kita meletakkan sasaran bagi setiap pameran perdagangan 
antarabangsa yang kita sertai, yang besar-besar ya? Apakah setimpal dengan hasil yang 
kita perolehi dalam meningkatkan jumlah pelaburan dan juga dagangan dengan 32 tempat 
yang kita sertai pada tahun ini? Tahun ini pun 32, tahun 2012 dan tahun depan pun 32, 
saya dimaklumkan. Jadi, apakah setimpal dengan jumlah pelaburan yang kita buat untuk 
menghantar misi-misi pameran dan juga promosi dagangan kita di tempat-tempat yang 
dimaksudkan? Sekian, terima kasih. 

Tuan Pengerusi [Datuk Ronald Kiandee]: Yang Berhormat Indera Mahkota. 

 

2.43 ptg. 

 Tuan Azan Ismail [Indera Mahkota]: Terima kasih Tuan Pengerusi. Di bawah 
One-Off, Butiran 100600, ada digariskan satu peruntukan untuk Kumpulan Wang Amanah 
Dana Automotif Bumiputera. Secara ringkasnya ia disebut sebagai KWADAB sebanyak 
RM100 juta dan perkara ini diletakkan di bawah perkara P.24.  

Saya hendak bertanya kepada kementerian, apakah lanjutan ataupun apakah 
perkembangan yang telah berlaku kepada keputusan kerajaan untuk melanjutkan galakan 
cukai bagi kereta hibrid dan elektrik yang telah diluluskan dalam belanjawan tahun lepas 
iaitu memberi insentif kepada tahap VTA iaitu ke atas Vehicle Type Approval yang 
dikatakan mesti dipenuhi oleh mana-mana syarikat ataupun unit-unit kenderaan untuk 
membolehkan mereka mendapat pengecualian atau manfaat ini? Bagaimanakah perkara 
yang sama boleh disahkan atau dilaksanakan kepada kereta-kereta elektrik?  

Setakat ini sudah dua tahun pelaksanaan dan juga lanjutan kepada galakan-
galakan cukai atas kereta jenis hibrid dan juga elektrik, namun kita masih lagi gagal untuk 
mempersiapkan industri tempatan ataupun industri yang paling tepatnya dikata industri 
yang diceburi oleh kalangan bumiputera. Oleh kerana di bawah One-Off ini, Kumpulan 
Wang Amanah Dana Automotif Bumiputera ini diperuntukkan secara jelas tahun ini dan 
juga tahun-tahun sebelumnya ada peruntukan. Dana yang dikatakan untuk penyertaan 
kaum bumiputera dalam bidang automatif. Namun begitu, atas galakan yang diberi kepada 
pengecualian untuk bidang penyertaan dalam kereta yang bersifat hibrid dan elektrik, 
nampak gayanya langsung tidak ada perkembangan dan industri ini juga telah membuat 
rayuan kepada kerajaan kerana katanya infrastruktur tempatan langsung tidak ada untuk 
kusyen atau untuk mengambil kira kejayaan announcement ataupun rancangan ini.  

Saya hendak tanya, adakah benar kerajaan pada masa ini masih lagi 
memanjangkan manfaat ini kepada pemegang francais kereta-kereta sahaja iaitu yang 
berbentuk hibrid dan juga elektrik? Saya difahamkan bahawa ada cadangan untuk memberi 
manfaat secara langsung kepada pemunya atau orang yang minat untuk memiliki kereta 
tersebut, bukan kepada pemegang francais atas kedudukan yang disebutkan tadi.  

Di bawah Butiran 050000, saya hendak tanya apakah kaitan kerajaan 
menggalakkan untuk pembinaan atau menaik taraf hotel yang bertaraf empat bintang 
kepada lima bintang yang mesti melalui pengisytiharan MIDA? MIDA yang akan beri 
mereka ini taraf kelayakan bahawa mereka adalah hotel yang bertaraf empat bintang 
hendak dinaikkan kepada lima bintang tetapi mesti mendapat pengiktirafan daripada MIDA.  



Kalau kita hanya mengekalkan pengeksportan barang-barangan biasa kita seperti yang disebut oleh Yang Berhormat Rembau tadi, maka sudah tentulah persaingan- persaingan yang kita akan hadapi seperti dari negara China akan begitu kuat dan kita tidak akan mampu untuk bersaing. Kalau kita menggunakan alasan bahawa negara China mempunyai kos tenaga kerja yang rendah, ini sepatutnya menjadi peluang kepada kita untuk bertukar kepada pengeksportan barangan berintensifkan modal, berintensifkan ilmu ataupun knowledge supaya ia berbeza daripada apa yang boleh disediakan oleh negara seperti China. Dengan cara itu, kita akan sentiasa boleh bersaing ataupun menerima permintaan yang tinggi sentiasa daripada negara-negara rakan perniagaan tradisi kita seperti Amerika dan juga Eropah yang dikhabarkan dalam jawapan minggu lepas oleh Menteri, berlaku penurunan jumlah dagangan Malaysia dengan kedua-dua negara yang berkenaan. Terakhirnya Tuan Pengerusi, saya ingin bertanya mengenai MATRADE ini. Ia mendapat peruntukan yang banyak untuk mengadakan siri-siri pameran perdagangan dengan menyediakan anggaran 32 misi pameran dagangan pada tahun depan. Saya ingin bertanyakan bagaimana kita meletakkan sasaran bagi setiap pameran perdagangan antarabangsa yang kita sertai, yang besar-besar ya? Apakah setimpal dengan hasil yang kita perolehi dalam meningkatkan jumlah pelaburan dan juga dagangan dengan 32 tempat yang kita sertai pada tahun ini? Tahun ini pun 32, tahun 2012 dan tahun depan pun 32, saya dimaklumkan. Jadi, apakah setimpal dengan jumlah pelaburan yang kita buat untuk menghantar misi-misi pameran dan juga promosi dagangan kita di tempat-tempat yang dimaksudkan? Sekian, terima kasih. Tuan Pengerusi [Datuk Ronald Kiandee]: Yang Berhormat Indera Mahkota. 2.43 ptg. Tuan Azan Ismail [Indera Mahkota]: Terima kasih Tuan Pengerusi. Di bawah One-Off, Butiran 100600, ada digariskan satu peruntukan untuk Kumpulan Wang Amanah Dana Automotif Bumiputera. Secara ringkasnya ia disebut sebagai KWADAB sebanyak RM100 juta dan perkara ini diletakkan di bawah perkara P.24. Saya hendak bertanya kepada kementerian, apakah lanjutan ataupun apakah perkembangan yang telah berlaku kepada keputusan kerajaan untuk melanjutkan galakan cukai bagi kereta hibrid dan elektrik yang telah diluluskan dalam belanjawan tahun lepas iaitu memberi insentif kepada tahap VTA iaitu ke atas Vehicle Type Approval yang dikatakan mesti dipenuhi oleh mana-mana syarikat ataupun unit-unit kenderaan untuk membolehkan mereka mendapat pengecualian atau manfaat ini? Bagaimanakah perkara yang sama boleh disahkan atau dilaksanakan kepada kereta-kereta elektrik? Setakat ini sudah dua tahun pelaksanaan dan juga lanjutan kepada galakan- galakan cukai atas kereta jenis hibrid dan juga elektrik, namun kita masih lagi gagal untuk mempersiapkan industri tempatan ataupun industri yang paling tepatnya dikata industri yang diceburi oleh kalangan bumiputera. Oleh kerana di bawah One-Off ini, Kumpulan Wang Amanah Dana Automotif Bumiputera ini diperuntukkan secara jelas tahun ini dan juga tahun-tahun sebelumnya ada peruntukan. Dana yang dikatakan untuk penyertaan kaum bumiputera dalam bidang automatif. Namun begitu, atas galakan yang diberi kepada pengecualian untuk bidang penyertaan dalam kereta yang bersifat hibrid dan elektrik, nampak gayanya langsung tidak ada perkembangan dan industri ini juga telah membuat rayuan kepada kerajaan kerana katanya infrastruktur tempatan langsung tidak ada untuk kusyen atau untuk mengambil kira kejayaan announcement ataupun rancangan ini. Saya hendak tanya, adakah benar kerajaan pada masa ini masih lagi memanjangkan manfaat ini kepada pemegang francais kereta-kereta sahaja iaitu yang berbentuk hibrid dan juga elektrik? Saya difahamkan bahawa ada cadangan untuk memberi manfaat secara langsung kepada pemunya atau orang yang minat untuk memiliki kereta tersebut, bukan kepada pemegang francais atas kedudukan yang disebutkan tadi. Di bawah Butiran 050000, saya hendak tanya apakah kaitan kerajaan menggalakkan untuk pembinaan atau menaik taraf hotel yang bertaraf empat bintang kepada lima bintang yang mesti melalui pengisytiharan MIDA? MIDA yang akan beri mereka ini taraf kelayakan bahawa mereka adalah hotel yang bertaraf empat bintang hendak dinaikkan kepada lima bintang tetapi mesti mendapat pengiktirafan daripada MIDA.